cyanic-selkie/wikianc huggingface dataset:
Ammatinvalintapsykologi
Ammatinvalintapsykologin tyypillisiä asiakkaita ovat peruskoulun tai lukion päättäneet nuoret, ammatinvaihtajat sekä pitkään työttömänä olleet henkilöt, joilla saattaa olla monia työllistymistä vaikeuttavia ongelmia. Työ kohdentuu sekä suoraan asiakkaisiin että asiantuntijana yhteistyötahoihin. Jotkut ammatinvalintapsykologit tekevät myös rekrytointityötä asiakkaana oleville työnantajille.
Eli Elezra
Pokeriura
Elezra on ollut mukana High Stakes Poker -ohjelman kolmella ensimmäisellä ja viidennellä tuotantokaudella. Barry Greensteinin mukaan Elezra on parhaimmillaan vajaiden pöytien korkeiden panosten limiittipeleissä.
Asteekit
thumb|upright=1.25|Asteekin urakehitys rahvaasta vankeja ottavaksi soturiksi ja sen ansiosta ylhäiseksi. [[Codex Mendozasta.]] Asteekit (aiemmin myös atsteekit ja azteekit) olivat Meksikon ylätasangoilla elänyt intiaanikansa. Asteekit johtivat vuosina 1428–1521 vahvaa asteekkivaltakuntaa, joka ulottui Mesoamerikassa Meksikonlahdelta Tyyneenmereen.
Eli Elezra
Pokeriura
Elokuussa 2007 Elezran pokeriuran turnauspalkkiot ylittivät 1,6 miljoonaa dollaria.
Ammatinvalintapsykologi
Ammatinvalintapsykologin asiakastyö muodostuu ohjauskeskusteluista ja tapauskohtaisesti psykologisesta testauksesta, testien tulkinnasta sekä palautekeskusteluista. Joskus ammatinvalintapsykologi kirjoittaa asiakkaille lausuntoja ja lähetteitä esimerkiksi lääkärintutkimuksiin, kuntoutuslaitoksiin sekä koulutusta varten. Huomattavan ajan työstä vie yhteistyö- ja konsultaatiotehtävät esimerkiksi koulujen oppilaanohjauksen, Kansaneläkelaitoksen, kuntoutuslaitosten ja työnvälityksen kanssa.
Asteekit
Asteekit olivat soturikansaa, jonka vauraus perustui heikompien intiaaniheimojen maiden valloittamiseen ja veron kantamiseen niiltä. Asteekit tunnetaan ihmisuhreistaan. Heidän pääkaupunkinsa oli mahtava Tenochtitlán.
Ammatinvalintapsykologi
Työhön sisältyy jonkin verran matkustamista, koska maaseudulla ammatinvalintapsykologin toimialueena voi olla useita kuntia. Jonkun verran voi olla myös iltatilaisuuksia, kuten koulujen vanhempainiltoja, joihin ammatinvalintapsykologi on kutsuttu mukaan. Suuremmissa kaupungeissa ammatinvalintapsykologien asiakasryhmä voi olla rajattu esimerkiksi akateemisiin työnhakijoihin, pitkäaikaistyöttömiin tai maahanmuuttajiin.
Asteekit
Asteekit olivat 1200-luvulla Meksikon laaksoon saavuttuaan vähäpätöisimpiä pohjoisesta muuttaneista nahuatlia puhuvista nahuakansoista. Työteliäitten kauppaa harjoittaneiden asteekkien merkitys alkoi kasvaa vasta 1300-luvun puolivälissä. Asteekit joutuivat pitkään alistumaan mahtavampien kaupunkivaltioiden valtaan tai liittoutumaan niiden kanssa. 1400-luvulla asteekkijohtaja Itzcoatl johti armeijansa liittolaiskaupunki Texcocon kanssa voittoisaan sotaan tepaneekkeja vastaan. Laajalle ulottuvat valloitussodat alkoivat seuraavan hallitsijan Moctezuma I:n aikana. Asteekkien valtakunta levisi laajalle, mutta oli melko heikko ja hajanainen. Espanjalaiset konkistadorit valloittivat asteekkien valtakunnan pääkaupungin Tenochtitlánin 13. elokuuta 1521 Hernán Cortésin johdolla. Tenochtitlánin paikalla on nykyisin Meksikon pääkaupunki México.
Määritelmä ja lukumäärä
thumb|[[Asteekkivaltakunta|Asteekkien valtakunta käsitti suuren osan eteläistä Meksikoa espanjalaisten saapuessa vuonna 1519. Oranssilla valtakunnan ydinvaltiot, vaaleanpunaisella vasallivaltiot ja tummanpunaisella liittolaiset.]] Asteekit ovat saaneet nimensä jossain pohjoisessa sijainneesta paikasta nimeltä Aztlán ('valkoinen maa'), josta he oman perimätietonsa mukaan saapuivat Meksikon laaksoon. Heimo alkoi vaelluksensa aikana käyttää itsestään nimeä mexicat, jolla myös espanjalaisvalloittajat heidät tunsivat. Arkaaisen asteekki-nimityksen ottivat uudelleen käyttöön 1700- ja 1800-lukujen historioitsijat, ja nimitys jäi yleiseen käyttöön. Asteekeiksi voidaan lukea suppeassa mielessä vain pääkaupunki Tenochtitlánin mexicat tai muuallakin Meksikon laaksossa asuneet heimot. Laajemmassa mielessä asteekeiksi voidaan lukea myös Meksikon laaksoa ympäröivien ylänköjen laaksoissa eläneet nahuatlinkieliset heimot. Asteekkivaltakunnan tuhoutumisen jälkeen jäljelle jääneitä intiaaneja on kutsuttu nahuoiksi.
Asteekkeja asui Meksikon laaksossa vuonna 1519 yli miljoona. Sen lisäksi heitä asui kahdesta kolmeen miljoonaa ympäröivissä laaksoissa, joskin korkeampiakin arvioita on esitetty. Eurooppalaisten mukana Amerikkaan tulleet taudit pudottivat asteekkien lukumäärän muutamassa vuosikymmenessä alle puoleen näistä luvuista.
Tietolähteet
Muinaisista asteekeista on saatu tietoa kirjoitettujen dokumenttien ja säilyneen esineistön muodossa. Kirjallisia lähteitä ovat muinaisten asteekkien itsensä kirjoittamat kuvakäsikirjoitukset, espanjalaisvalloittajien tekemät kuvaukset, kronikoitsijoiden kirjoitukset sekä varhaisen siirtomaa-ajan dokumentit.
Asteekkien omia käsikirjoituksia on erityyppisiä: suullisen historian avuksi kirjoitettua kuvitettua historiaa, rituaalialmanakkoja, provinssien maksamien suojelurahojen kirjanpitoa sekä karttoja. Näistä asteekkien koodekseista on säilynyt vain muutama: laajin on Codex Mendoza. Hernando Cortés ja jotkut hänen sotilaistaan kuten Bernal Díaz del Castillo kirjoittivat asteekkivaltakunnan valloituksesta, mutta näitä kuvauksia pidetään osin vääristyneinä ja liioiteltuina. Valloitusta seuranneina vuosikymmeninä useat espanjalaiset ja asteekkisyntyiset kronikoitsijat kirjoittivat kuvauksia asteekkien kulttuurista. Espanjalaiskronikoitsijoista tunnetuimpia ovat dominikaanipappi Diego Durán ja munkki Bernardino de Sahagún, ja asteekkisyntyisistä kronikoitsijoista Alva Ixtlilxochitl ja Chimalpahin. Kronikoitsijat kuitenkin keskittyivät pääasiassa hallitsijoiden ja ylimystön elämän kuvaamiseen ja siihenkin hyvin yleistävästi. Siirtomaa-ajan alun hallinnollisista dokumenteista on saatu paljon tietoa tavallisten asteekkien elämästä. Arkeologit ovat kaivaneet esille asteekkien rakennuksia ja löytäneet jokapäiväistä esineistöä.
Eric Kandel
Eric Richard Kandel (s. 7. marraskuuta 1929) on yhdysvaltalainen psykiatri, hermotutkija ja biokemian ja -fysiikan professori Columbian yliopistossa. Hän sai vuoden 2000 Nobelin lääketieteenpalkinnon yhdessä Arvid Carlssonin ja Paul Greengardin kanssa tutkimuksistaan, jotka selvittelivät muistijälkien neuronitason fysiologiaa.
Asteekit
Varhainen historia
Oman perimätietonsa mukaan asteekit saapuivat Meksikon laaksoon pohjoisessa sijainneesta paikasta nimeltä Aztlán, Chicomoztocin kautta. Aztlán saattoi olla todellinen paikka tai pelkkä myytti, mutta joka tapauksessa asteekkien uskotaan saapuneen pohjoisesta useiden sukupolvien aikana ja useassa aallossa. He mahdollisesti toivat alueelle myös nahuatlin kielen, tai ainakin tekivät siitä alueen pääkielen. Ensimmäiset Aztlánista muuttajat asettuivat Meksikon laaksoon noin vuonna 1200 ja myöhemmät tulijat noin vuonna 1220 sitä ympäröiviin laaksoihin. Viimeisinä saapui mexicojen heimo noin 1250. He asettuivat vielä asumattomille, huonoimmille maille. He muuttivat lopulta Texcoco-järven saarelle ja perustivat sinne Tenochtitlánin kaupungin.
Eric Kandel
Kandelilla on juutalaiset juuret, hän syntyi Itävallassa ja lähti natsien valtaannousun jälkeen kymmenvuotiaana Yhdysvaltoihin. Hän oli aluksi kiinnostunut historiasta, ja opiskeli Harvardin yliopistossa. Siellä hän tutustui B. F. Skinnerin työhön ja kiinnostui oppimisesta ja muistista.
Asteekit
Varhainen historia
Asteekkien määrä ja valta kasvoi seuraavilla vuosikymmenillä, ja Meksikon laaksoon syntyi yhtenäinen asteekkikulttuuri. Alueella syntyi myös lukuisia keskenään sotivia kaupunkivaltioita.
Eric Kandel
Kandel on tutkinut molekyylitason muutoksia, joita tapahtuu oppimisen aikana.
Asteekit
Asteekkivaltakunta
thumb|Asteekkivaltakunnan laajenemisvaiheet kuninkaittain. Asteekkivaltakunta syntyi vuonna 1428 kolmen kaupunkivaltion liittona. Sen jälkeen kun tepaneekit oli kukistettu, Tenochtitlán, Texcoco ja Tlacopan muodostivat sotilaallis-taloudellisen liittouman. Ne solmivat keskinäisen hyökkäämättömyyssopimuksen ja sopivat avustavansa toisiaan valloitussodissa muita kaupunkeja vastaan. Valloitettujen alueiden verot jaettaisiin liittolaisten kesken niin että Tenochtitlán ja Texcoco saisivat kaksi osaa kumpikin ja Tlacopan yhden osan.
Asteekit laajensivat valtakuntaansa taloudellisista syistä: he havittelivat muiden maiden rikkauksia, ja pääkaupungin kasvava väestö tarvitsi koko ajan enemmän ruokaa, vaatteita ja muita tarvikkeita sekä ylellisyystavaroita. He kehittivät valtakunnan kauppaa, perivät veroja sekä perustivat satelliittivaltioita ja tukikohtia valtakunnan rajoille puolustamaan sitä vihollisilta. Asteekit eivät kuitenkaan pitäneet vakituista armeijaa eivätkä rakentaneet valtakuntaansa tieverkostoja, kaupunkeja tai varastoja kuten monet muut suuret valtakunnat.
Espanjalaisvalloitus
Hernán Cortésin vuosina 1519–1521 johtama espanjalaisten sotaretki hävitti asteekkivaltakunnan ja teki alueesta Espanjan siirtomaan. Taudeista ja teloituksista hengissä selvinneet intiaanit, myös espanjalaisten liittolaiset tlaxcalteekit, päätyivät maaorjuutta muistuttavaan asemaan. Texcoco-järvi kuivatettiin, ja Tenochtitlánin paikalle nousi aikaa myöten Méxicon kaupunki. Eurooppalaisten mukanaan tuomat kulkutaudit, kuten isorokko ja tuhkarokko, tappoivat valtavat määrät alkuperäisasukkaita, joilla ei ollut niille vastustuskykyä, mahdollisesti jopa 90 prosenttia väestöstä. Vuonna 1545 alkaneessa epidemiassa kuoli 15 miljoonaa ihmistä, noin 80 prosenttia väestöstä. Vuonna 2017 vanhoista luurangoista otetuissa DNA-testeissä syyksi tähän joukkokuolemaan näyttäisi paljastuvan Salmonella-sukuun kuuluva bakteeri Salmonella enterica.
Kaupungit ja arkkitehtuuri
thumb|Taiteilija [[Diego Riveran näkemys asteekkien pääkaupunki Tenochtitlánista.]] Asteekkien pääkaupunki oli mahtava Tenochtitlán, joka rakennettiin Texcocojärven saarelle. Sinne johti pengerteitä mantereelta, ja saarien välillä oli siltoja. Tenochtitlánin pinta-ala oli 8–13,5 km². Kaupungissa oli enimmillään 300 000 – 500 000 asukasta. Tenochtitlánin suurin temppeli oli omistettu auringon ja sodan jumala Huitzilopochtlille, ja se oli rakennettu 80 × 100 metriä laajan pyramidin huipulla olevalle tasanteelle 30 metrin korkeuteen. Kaupungin monista palatseista suurin oli hallitsijan palatsi, joka oli espanjalaisten saapuessa pinta-alaltaan neljä hehtaaria. Jokainen hallitsija rakennutti itselleen oman palatsinsa.
Keskimääräisen kokoisessa Meksikon laakson kaupunkivaltion pääkaupungissa oli noin 9 000 asukasta ja asukastiheys 45 asukasta hehtaarilla. Texcocossa, Azcapotzalcossa ja Cuauhnahuacissa oli yli 20 000 asukasta.
Asteekkien kaupungit ja kylät olivat pääkaupunkia lukuun ottamatta harvaan asuttuja ja maaseutumaisia. Useimmat niistä olivat Aztlanin siirtolaisten perustamia 1100- ja 1200-luvuilla, ja ne noudattivat asemakaavaltaan mesoamerikkalaisia perinteitä. Keskelle oli rakennettu pyhä alue, jossa olivat pääaukio ja sen reunalla tärkeimmät virastot ja uskonnolliset rakennukset kuten korkea pyramiditemppeli. Keskusaukiolla oli tori, jolle ihmiset tulivat myymään tuotteitaan. Pyhä alue oli usein taivaankappaleiden mukaan tarkkaan asemoitu. Kauempana keskustasta rakennettiin ilman mitään järjestystä: talot olivat pieniä ja kaukana toisistaan, niiden välissä oli pihoja ja hedelmätarhoja, eikä varsinaisia katuja ollut.
Pyramidien, temppelien ja palatsien lisäksi asteekit rakensivat esimerkiksi pallokenttiä, akvedukteja ja patoja. Rakennusvälineinään asteekit käyttivät talttoja, kiviä ja obsidiaaniteriä. Rautaa asteekit eivät tunteneet. Rakennusmateriaaleina käytettiin kiveä, hiekkaa ja puuta. Pääkaupungissa rakennusmateriaalina käytettiin myös paljon kevyttä vulkaanista tezontle-kiveä. Kaupungin vajoamista järveen hidastettiin myös paalutuksilla.
Yhteiskunnan rakenne
Calpulli oli naapurusto tai kaupunginosa, joukko toisiaan lähellä asuvia perheitä. Asteekit pitivät itseään ensisijaisesti oman calpullinsa jäseninä eivätkä suuremman kulttuurin tai ryhmän osana. Joissain calpulleissa kaikki harjoittivat samaa ammattia, mutta toisissa asui eri ammattien harjoittajia. Calpullissa oli oma temppeli ja pappi sekä koulu, jossa calpullin miehistä koulutettiin sotureita.
Altepetl oli sukujen ja työläisten muodostama yhteisö tai kaupunki. Altepetlit muodostivat suurempia yksikköjä, tlatocayotleja, jotka olivat pieniä valtioita, jotka kävivät kauppaa ja sotia keskenään.
Luokkarakenne
Asteekkiyhteiskunta oli hierarkkinen pyramidimainen luokkayhteiskunta, joka jakautui kaikissa asioissa aatelisiin, pīpiltiniin ja tavalliseen kansaan mācehualtiniin. Näiden vapaiden asteekkien alapuolella olivat vielä vuokraviljelijät ja orjat.
Yläluokka
Aatelisarvo periytyi yhtä hyvin isän kuin äidinkin sukulinjan kautta, eli lapsesta tuli aatelinen, jos edes toinen hänen vanhemmistaan oli aatelinen. Yläluokka ei ollut suljettu, ja säätykiertoa tapahtui etenkin sotasankaruuden kautta.
Ylimpiä aatelisia olivat kuninkaat (tlatoani). Jokaisella pienelläkin kaupungilla ja kylällä oli oma kuningas. Kaikista kuninkaista ylin oli pääkaupunki Tenochtitlanin kuningas, asteekkien keisari. Kuninkaista seuraavia olivat valtion sisäisten asioiden hallitsijat (cihuacoatl). Sitten tulivat kaksi ylipappia (sodan jumalan ja sateen jumalan ylipapit), ylimmät aateliset, ja lopuksi muut aateliset.
Aateliset asuivat suurissa taloissa palvelijoineen ja elivät ylellistä elämää. Miehet saivat pitää useita vaimoja. Aateliset saivat tavallisilta kansalaisilta veroina ruokaa ja työtä, jolla kaupunkien palatsit rakennettiin. Ylimystö sai koulutusta calmecac-koulussa, jossa opiskeltiin muun muassa kirjoitusta, astronomiaa, valtion johtoa, teologiaa ja muita aineita. Koulusta valmistui poliittis-sotilaallisia johtajia, pappeja, opettajia, parantajia ja koodeksin maalaajia eli kirjoittajia.
Papisto
Papisto tuli sekä aatelisista että tavallisesta kansasta, mutta vain aatelissyntyisistä saattoi tulla ylipappeja. Asteekeilla oli runsaasti pappeja, sillä jokaisella jumalalla tuli olla oma papisto. Papeilla oli kolmenlaisia velvollisuuksia. Tärkein oli rituaalien suorittaminen: papit pitivät pyhiä tulia yllä, soittivat musiikkia seremonioissa sekä suorittivat uhrimenot, joihin kuului myös papin oman veren uhraaminen. Papeilla oli myös hallinnollisia velvollisuuksia sekä temppelien ja pyhien esineiden huoltovelvollisuus. Pappien kolmas velvollisuus oli opettaminen. He vastasivat ylimystön lasten calmecac-kouluista, valvoivat pappisopiskelijoita, sekä kirjoitustaitoisina hoitivat pyhän kirjanpidon ja toimivat asteekkien tietolähteinä jumalien, rituaalien, kalenterin ja tähtitieteen aloilla. Ylimpien pappien eli "tulen pappien" (tlenamacac) tehtäviin kuului suorittaa ihmisuhrit omakätisesti. Kaksi kaikkein ylintä pappia (quetzalcoatl) toimivat pääkaupungin kahdessa päätemppelissä.
Asteekkipappien iho oli maalattu mustaksi ja sitä koristivat lukemattomat arvet veren uhraamisesta. He eivät leikanneet tai pesseet tukkaansa, joka oli kuivuneen veren takkuunnuttama.
Uskonnollisissa menoissa käytettiin myös huumaavia rohtoja, joita saatiin peyotl-kaktuksesta, teonancatl-sienestä ja ololiuqui-köynnöksestä.
Soturiluokka
Soturien asema asteekkiyhteiskunnassa oli keskeinen ja pyhä. Osa sotureista oli yläluokkaa, osa tavallista kansaa. Soturiluokka jakautui arvoihin, jotka määräytyivät taistelumenestyksen mukaan ja sen mukaan, kuinka monta vankia soturi oli ottanut yksin. Ansioituneimmista tehtiin kenraaleja.
Käsityöläiset
thumb|Hopeaseppä työssään Erikoistuneiden käsityöläisten kuten kultaseppien, jalokiviseppien ja sulkamosaiikkien valmistajien tehtävänä oli valmistaa ylellisyysesineitä kaupunkien ylimystölle. Jokapäiväisiä käyttöesineitä tekivät talonpojat maatöidensä ohella kotonaan. Kaikki asteekkinaiset rahvaasta ylimystöön kehräsivät lankaa sekä kutoivat ja värjäsivät kankaita kotonaan muiden kotitöiden ohessa.
Orjat
Talonpoikien alapuolella oli vuokraviljelijöiden luokka ja näiden alapuolella orjien luokka. Orjat olivat usein sotavankeja, verona saatuja, rangaistusvankeja tai oman perheensä myymiä. Jotkut huono-osaiset valitsivat orjuuden vapaaehtoisesti. Asteekkien miesorjat työskentelivät maatyöläisinä, palvelijoina ja kantajina, ja naisorjat kutojina, vaatteiden korjaajina tai jalkavaimoina. Orjilla saattoi olla omaisuutta, omaa maata ja omiakin orjia, ja he saattoivat mennä naimisiin vapaiden asteekkien kanssa. Orjien keskinäiset lapset syntyivät vapaiksi.
Asteekin elinkaari
thumb|Codex Mendozan kuvaus asteekkipoikien (vas.) ja -tyttöjen (oik.) kotikasvatuksesta. Asteekkilapsi sai nimen pian syntymänsä jälkeen. Neljän päivän ikäisenä kätilö suoritti hänelle rituaalisen pesun talon pihalla. Asteekin elämään kuului useita muitakin siirtymäriittejä, joilla varmistettiin lapsen kehitys ja kypsyminen sekä fyysisten ja hengellisten muutosten samanaikaisuus.
Tytöt alkoivat opetella kutomista ja muita kotitöitä nelivuotiaina, ja pojat otettiin mukaan veden ja polttopuun hakumatkoille sekä torille. Seitsemännen ja kymmenennen ikävuoden välillä pojat alkoivat kalastaa verkoilla, kun tytöt opettelivat kotona ruoanlaittoa.
Nuoret laitettiin viimeistään 15-vuotiaina kouluun, joka heille oli jo vauvana valittu. Cuicacalli oli valmistava koulu temppelin yhteydessä. Calmecac oli papin johtama temppelikoulu, jossa opiskeltiin muun muassa uskontoa, sodankäyntiä, mekaniikkaa, kirjoitusta, astronomiaa ja astrologiaa ja valtion johtoa. Koulusta valmistui poliittis-sotilaallisia johtajia, pappeja, opettajia, parantajia ja koodeksin maalaajia eli kirjoittajia. Telpochcalli oli lähinnä tavallisen kansan pojille tarkoitettu koulu, jossa opetettiin enimmäkseen kädentaitoja, joita pojat tarvitsivat ammateissaan. Raavaimmat pojat lähetettiin telpochcallista sotilaskoulutukseen armeijassa.
Tytöt pidettiin neitsyinä avioliittoon asti. Syrjähyppyjä ei suvaittu. Tytöt menivät naimisiin yleensä 15-vuotiaina, pojat 20-vuotiaina koulusta valmistuttuaan. Häät olivat suuri juhla, jota valmisteltiin päiväkausia.
Armeija
thumb|Asteekkisotureita kädessään obsidiaaniterillä päällystetty [[macuahuitl.]] Asteekit sotivat usein. Asteekkien kaupunkivaltioissa ei ollut vakinaisia armeijoita, mutta asevelvollisuus koski kaikkia terveitä yli 15-vuotiaita miehiä, pappeja lukuun ottamatta. Korkeimmat upseerit olivat usein ylimystöä ja alemmat upseerit sodissa ansioituneita sotilaita. Asteekkivaltakunnan sotilaskoulutus järjestettiin Tenochtitlánin 20 sotakoulussa. Sotia syttyi, kun vahvat kaupunkivaltiot niskuroivat asteekkien veronkantoa vastaan, viholliskansat hyökkäsivät tai kauppamatkaajia häirittiin. Sodilla oli myös merkitystä asteekkien yhteiskunnallisen aseman kohottajana, ja sotia käytiin lisäksi siksi, että saatiin ihmisuhreja uskonnollisiin palvontamenoihin.
Asteekkien tärkeimmät hyökkäysaseet olivat heittokeihäs ja puinen nuija, johon oli kiinnitetty teräviä obsidiaanin palasia. Myös obsidiaanimiekkaa, jousta ja nuolta sekä linkoa käytettiin. Puolustusvarusteita olivat haarniska, kilpi ja puinen kypärä. Joukkojen johtajien kypärät olivat joskus sulilla koristellut.
Koska asteekeilla ei ollut veto- tai kantojuhtia, hyökkäyssodankäynti oli vaivalloista. Huolto sovittiin liittolaisten kanssa etukäteen, eikä piirityksiin ollut mahdollisuuksia. Asteekit aloittivat hyökkäyksen taisteluhuudolla, jota vahvistivat torvet ja pillit. Ensin hyökättiin keihäin ja nuolin, ja sen jälkeen lähitaisteluasein. Vihollissoturit pyrittiin vangitsemaan, jotta heidät voitaisiin uhrata. Usein pelkkä hyökkäyksen uhka riitti verovaatimuksen hyväksymiseen.
Asteekkien erikoisuus olivat "kukkien sodat". Ne olivat kaupunkivaltioiden parhaiden sotureiden välisiä taisteluita, joita järjestettiin muutaman vuoden välein vain sotavankien saamiseksi.
Maatalous
Alun perin asteekit olivat vaatimaton metsästäjä- ja keräilijäheimo. He kehittivät kuitenkin melko nopeasti Meksikoon saapumisensa jälkeen tehokkaan maatalouden. Se perustui maissin viljelyn varaan, joskin muitakin viljelykasveja tunnettiin. He käyttivät hyväkseen kaiken viljelylle sopivan maa-alan ja kehittivät viljelyksilleen laajamittaiset kastelujärjestelmät.
Meksikon laakson maan puutteen vuoksi asteekit perustivat osan viljelmistään Texcocojärven eteläosiin ja Tenochtitlanin ympärille rakennetuille tekosaarille eli chinampoille, jollaisia Mesoamerikassa oli käytetty jo aiemminkin. Saaret tehtiin kasveista ja mudasta, ja ne tuettiin paalutuksin ja kasvattamalla niille puita. Idätys tapahtui kelluvilla kylvölautoilla, joista kasvit siirrettiin saarille. Tällaiset viljelmät olivat hyvin hedelmällisiä, ja niistä saatiin kolme tai neljä satoa vuodessa.
thumb|Asteekkiäiti opettaa tytärtään leipomaan tortilloja. Maissi oli asteekkien tärkein viljelykasvi, ja se tekikin mesoamerikan korkeakulttuurien synnyn mahdolliseksi. Maissia pystyttiin kasvattamaan korkeinta vuoristoa lukuun ottamatta kaikkialla asteekkien mailla. Se oli runsassatoinen ja tarjosi asteekeille tärkeän proteiininlähteen, sillä lihaa ei ollut paljon saatavilla. Asteekit tekivät maissista esimerkiksi tortillaleipiä ja tamalea. Maissilla oli tärkeä sija myös asteekkien uskonnossa, ja sille oli monta jumalaa ja rituaalia. Toinen tärkeä ruoka-aine oli pavut, joita nautittiin tortillojen kanssa joka aterialla. Myös tomaatit, avokadot, kurpitsat ja chilipippurit olivat yleistä ruokaa. Chian ja amarantin siemeniä jauhettiin ja nautittiin eri tavoin. Meksikonlaaksossa syötiin myös nopal-kaktuksen hedelmiä ja jättiagaavea, josta tehtiin käyttämällä mietoa alkoholijuomaa pulquea.
Asteekit olivat kesyttäneet koiran, kalkkunan ja myskisorsan. Asteekit söivät niitä sekä metsästivät ja kalastivat sekä keräilivät hyönteisiä ja spirulinalevää, mutta yleisesti ottaen eläinperäistä ravintoa oli vain vähän saatavilla.
Hyvinä vuosina asteekit pystyivät ruokkimaan väestönsä. Huonot satovuodet aiheuttivat kuitenkin vakavia nälänhätiä, joista pahin oli vuosien 1450–1454 välillä.
Kauppa
Asteekit kävivät kauppaa toreilla, jollainen oli lähes jokaisessa kylässä. Torimarkkinoilla myytiin ruokaa ja kaikkea mahdollista tavaraa. Jotkin harvat torit erikoistuivat johonkin tuotteeseen, kuten orjiin, ylellisyystuotteisiin tai koiriin. Yksi päivä viisipäiväisessä viikossa oli markkinapäivä, jolloin torit täyttyivät ihmisistä. Kaupankäynnin lisäksi markkinat olivat tärkeitä sosiaalisia tapahtumia, joissa ihmiset tapasivat muidenkin kylien asukkaita. Tlatelolcon tori oli asteekkivaltakunnan suurin tori ja keskustori; Hernán Cortés kuvasi sitä kaksi kertaa Espanjan Salamancan toria suuremmaksi. Toisin kuin esimerkiksi inkavaltakunnassa, asteekkien keskushallinto ei kontrolloinut paikallista torikauppaa tai muutakaan kaupankäyntiä. Torimyyjät maksoivat toriveroa oman kaupunkivaltionsa hallitsijalle.
Asteekit käyttivät valuuttana kaakaopapuja ja puuvillakankaita. Papuja käytettiin pieniin ostoksiin: esimerkiksi yksi obsidiaaniterä maksoi viisi papua, tomaatti yhden pavun, avokado kolme papua ja kalkkuna tai jänis 100 papua. Papujen väärentämisestä oli tullut vakava ongelma. Suuremmat ostokset maksettiin standardimittaisilla puuvillakankailla (quachtli). Kankailla maksettiin myös verot. Jokainen perhe sai kutoa kotonaan quacthleja itselleen. Yleisimmät koot vastasivat 65, 80 ja 100 kaakaopapua, ja kalleimmat 300 papua. Kaksikymmentä quachtlia sanottiin riittäneen vuodeksi Tenochtitlánissa elämiseen.
Kirjoitus
thumb|90px|left|Kolme paikannimeä asteekkien kirjoituksella: Mapachtepec, Mazatlan ja Huitztlan. Asteekit kirjoittivat koodekseja ja muita käsikirjoituksia uskonnollisiin, historiallisiin ja hallinnollisiin tarkoituksiin. Kirjoitustaitoisia asteekeista olivat kirjurit, papit ja filosofit. Kirjurit erikoistuivat usein tiettyyn kirjatyyppiin. Kirjurin ammatti periytyi isältä pojalle. Paperia asteekit tekivät viikunapuun kaarnasta. Puuta kasvaa etenkin Morelosin alueella, missä moni kylä oli erikoistunut paperinvalmistukseen.
Asteekkien kirjoitusjärjestelmä ei ollut yhtä kehittynyt kuin esimerkiksi mayojen kirjoitusjärjestelmä, eikä sillä voinut tallentaa kaikkea puhuttua kieltä. Sen vuoksi asteekkien kirjoitukset olivatkin vain muistin apuvälineitä, ja asteekkien historia oli etupäässä suullista perimätietoa. Asteekkien kirjoituksessa yhdisteltiin kuvia ja hieroglyfejä. Yleisimpiä hieroglyfejä olivat paikkojen nimet, joita olikin useita satoja. Hieroglyfejä oli kolmenlaisia: piktogrammeja, ideogrammeja sekä foneettisia merkkejä.
Kalenteri
Asteekit käyttivät kolmea kalenteria, jotka he olivat saaneet edeltäviltä kulttuureilta: 260-päiväistä rituaalikalenteria, 365 päivän vuosikalenteria, sekä 52 vuoden syklin pituista kalenteria, jossa kaksi muuta kalenteria yhdistyivät tuottaen ainutkertaisia päiviä koko jakson ajan.
Kosmologia
thumb|[[Kosmologia uskonnoissa|Kosmologinen piirros, jonka keskellä tulen jumala Xiuhtecuhtli ja hänen ympärillään muita tärkeitä jumalia.]] Asteekkien uskonnon perustana oli käsitys että ihmisen täytyy pyrkiä miellyttämään suotuisia luonnonvoimia ja näitä edustavia jumalia. Ihmiselle turmiollisten luonnonvoimien vaikutusta sen sijaan tuli torjua jo ennakolta. Hyvää tai pahaa tuottavien luonnonvoimien ja samalla niitä edustavien jumalien käsitettiin toimivan ihmisten tavoin.
Asteekit uskoivat että maailma oli kokenut neljä tai viisi vaihetta, joissa kunkin aikana johdossa oli ollut yksi jumala. Ensimmäisessä vaiheessa ihmiset ja jättiläiset joutuivat jaguaarin kitaan. Toisessa vaiheessa pyörremyrskyt hävittivät maailman ja ihmiset muuttuivat apinoiksi. Kolmas aikakausi päättyi rankkasateeseen ja neljäs suureen tulvaan, jolloin ihmiset muuttuivat kaloiksi. Meneillään ollut aika oli viides aikakausi, jonka päätteeksi maailma oli tuhoutuva maanjäristyksiin.
Asteekit jakoivat maailman vaakasuoriin ja pystysuoriin alueisiin, joilla oli omat uskonnolliset merkityksensä. Keskustaa hallitsi tulenjumala, itää sateenjumala, etelää kevään ja kukkien jumala, länttä Quetzalcoatl ja pohjoista kuoleman herra Mictlantecuhtli. Pystysuunnassa maailmankaikkeus jakautui taivaisiin ja helvetteihin, joihin kuolleet päätyivät kuolintavastaan riippuen. Suurin osa vainajista pääsi vaikeuksien kautta Mictlániin. Kuoleman valtakunnassa ei jaeltu palkintoja tai rangaistuksia, vaan siellä oli vain ikävystyttävää.
Jumalat
thumb|Asteekkinainen ja jumala [[Tlahuizcalpantecuhtli, Borgian koodeksista.]] Asteekkien pantheon oli vielä kehitysvaiheessa espanjalaisvalloittajien tullessa maahan. Asteekit olivat yhdistelleet uskontoonsa eri perinteitä niin, että heidän mytologiansa oli monin paikoin ristiriitainen. Moni asteekkien jumalista on peräisin Teotihuacanin klassiselta ajalta (esimerkiksi Quetzalcoatl tai sen edeltäjä), osa tuli alkuperäisten siirtolaisten mukana Aztlanista (esimerkiksi Huitzilopochtli), ja osa on asteekkien valloittamien alueiden kansojen jumalia.
Etnohistorioitsija H. B. Nicholson on jakanut asteekkien 129 jumaluutta 14 ryhmään, ja nämä ryhmät edelleen kolmeen aihepiirin mukaiseen ryhmään. Luettelossa on jokaisen ryhmän johtava jumala sekä hänen aihepiirinsä ja mahdollinen suojelijanroolinsa:
Cortés jumalana
Asteekkihallitsija Montezuma II saattoi pitää myös konkistadori Hernán Cortésia aluksi jumalana ja suhtautui tähän siksi suopeasti. Asteekkien taruston mukaan Quetzalcoatl-jumala oli luvannut palata juuri sinä vuonna kun espanjalaiset tulivat, ja asteekit olivat havainneet myös selittämättömiä ennusmerkkejä. Jumalan odotettiin saapuvan idästä valkoihoisen miehen muodossa, mikä sopi Cortésiin.
Uhraaminen
thumb|Ihmisuhri asteekkien teoksessa [[Codex Mendoza.]] Asteekkien luomismyytit kertoivat jumalista, jotka olivat uhranneet itsensä luodakseen maailman ja auringon, sekä verensä luodakseen ihmisen. Ihmiskunta oli siksi suuressa kiitollisuudenvelassa jumalille. Velka maksettiin uhraamalla suuret määrät ihmisverta – joko valuttamalla omaa verta tai surmaamalla ihmisuhreja.
Omaa verta uhrattiin yleisimmin lävistämällä korvalehti agaaven piikillä. Kaikki asteekit harjoittivat tapaa ainakin joskus, yleensä hedelmällisyyden toivossa. Papit valuttivat vertaan joka ilta rituaaleissaan.
Harva valtio on koskaan uhrannut ihmisiä yhtä suurin joukoin kuin asteekit. Asteekkipapit surmasivat uhrejaan jumalasta riippuen eri tavoin, kuten veitsellä, polttamalla tai nuolilla. Jumalilla oli myös erilaisia vaatimuksia uhriensa suhteen: esimerkiksi Tlaloc vaati uhreikseen lapsia, ja Tezcatlipoca erityisen komean ja virheettömän uhrin.
Sotavangit olivat uhreista arvokkaimpia, ja sitä arvokkaampia, mitä urhoollisempia ja komeampia he olivat. Orjia uhrattiin vähäpätöisemmissä uhrimenoissa. Naisia uhrattiin maan hedelmällisyyden takaamiseksi ja etenkin naisjumaluuksille.
Uhrit muutettiin erilaisten rituaalien avulla jumalien ruumiillistumiksi (ixiptla), joiden kuolema toisti mytologioiden jumalien kuoleman. Silminnäkijäkuvausten mukaan ixiptloina kohdellut uhrit astelivatkin uhrikivelleen ylpeinä.
Veitsellä uhraaminen tapahtui temppelin uhrikivellä, jolla uhria pideltiin selällään. Pappi viilsi uhrin rinnan auki ja repi irti yhä sykkivän sydämen, omistaen sen auringonjumalalle. Verta valuva uhri heitettiin sen jälkeen temppelipyramidin portaita alas, minkä jälkeen hänen päänsä irrotettiin ja ripustettiin pääkallohyllyyn. Asteekkien tärkein uhripaikka oli pääkaupungin päätemppelipyramidi. Muidenkin kaupunkien keskustoissa oli temppeleitä, joissa uhriseremonioita todennäköisesti suoritettiin.
Asteekkien veriset ja loputtomat uhriseremoniat on uskonnollisten syiden ohella nähty myös asteekkien alamaisten, liittolaisten ja vihollisten pelotteluna, jolla hillittiin kapinointihaluja.
Julkiset seremoniat
Asteekeilla oli jokaiselle kahdeksastatoista kuukaudestaan omat seremoniat, joihin kaikki osallistuivat. Yleisimpiä olivat viljavuusseremoniat. Asteekkien seremonioihin kuului usein ihmisuhri.
Yksi tärkeimmistä seremonioista oli jokaisen 52 vuoden ajanjakson lopussa vietetty uuden tulen seremonia. Silloin ihmiset tekivät suursiivouksen, heittivät pois kaikki tavaransa ja jäivät odottamaan maailmanloppua, jonka odotettiin tulevan jonkin tällaisen ajanjakson lopussa. Uuden ajanjakson ensimmäisen aamun valjettua juhlittiin ja hankittiin uudet tavarat kotiin.
Asteekkienkin harjoittama mesoamerikkalainen pallopeli (tlachtli) yhdisti rituaalin, urheilun ja viihteen. Peliin liittyi asteekeilla monenlaisia vertauskuvallisia merkityksiä, jotka liittyivät aurinkoon, kuuhun, Venus-planeettaan, manalaan sekä nuoruuteen ja vanhuuteen. Peli oli myös suosittu kaupunkien välinen urheilukilpailu, ja siihen liittyi paljon vedonlyöntiä.
Esineet, käsityöt ja taide
Vulkaaninen obsidiaani oli asteekeille tärkeä kivilaji, sillä se lohkeaa erittäin teräväksi. Obsidiaanista valmistettiin esimerkiksi veitsiä, sirppejä, partateriä, kaapimia ja poria sekä nuolenkärkiä ja miekanteriä. Asteekkien maquahuitl-miekassa oli puinen varsi, jonka molemmille puolille oli kiinnitetty särmiömäisiä obsidiaaniteriä.
Asteekkien läntiset naapurit taraskit tunsivat kuparin ja pronssin ennen asteekkeja, ja niiden sulatustaito oli leviämässä myös asteekkien pariin 1500-lukuun mennessä.
Mexicojen parissa vain ylhäiset käyttivät puuvillaisia vaatteita; tavallinen kansa käytti agaavesta tai eläinten nahoista tehtyjä. Kangasta käytettiin myös valuuttana torilla ja veronmaksussa.
Asteekkien ylellisyysesineet olivat hyvin korkealaatuisia ja kauniita. He tekivät koruja ja muita esineitä kullasta, hopeasta, turkoosista ja jadesta sekä esimerkiksi linnunsulista ja simpukoista. Koruja käytettiin paljon etenkin ylimystön välisinä lahjoina sekä pappien rituaaleissa.
Jacqueline Boyer
thumb|Jacqueline Boyer vuonna 2015. Jacqueline Boyer (oik. Jacqueline Ducos, s. 23. huhtikuuta 1941) on ranskalainen laulaja.
Al-Bayda (Jemen)
Al-Bayda ) on kaupunki Jemenin keskiosissa. Se on Al Baydan maakunnan hallinnollinen keskus.
Maantiede
Al-Bayda sijaitsee Jemenin keskiosien itäosassa Al Baydan maakunnassa, ja on myös sen hallinnollinen keskus. Kaupunki sijaitsee maantieteellisellä Abyan rannikkoalueen ja al-Baydan ylängön välillä.
Historia
Al-Bayda sijaitsi aikanaan Pohjois-Jemenin hallitsemien alueiden itänurkassa lähellä Etelä-Jemenin vastaista rajaa. Tämä teki Al-Baydasta ja Haribista pohjoisempana strategisesti huomattavia paikkakuntia Jemenin eri konfliktien aikana. Ne näyttelivät huomattavaa osaa Pohjois-Jemenin sisällissodassa, Pohjois- ja Etelä-Jemenin välisissä konflikteissa, sekä maiden yhdistymisen jälkeisessä Jemenin sisällissodassa vuonna 1994.
Myöhemmin al-Baydan alue on ollut tunnettu al-Qaidan toiminnasta ja itse kaupunkiin on tehty esimerkiksi pommi-iskuja. Huthit valtasivat kaupungin al-Baydan Jemenin sisällissodan aikana.
Väestö
Ympäröivä seutu on harvaan asuttua. Paikalliset kuuluvat Qifa-heimoon ja ovat etupäässä sunnalaisia muslimeja.
Ali Saïdi-Sief
Ali Saïdi-Sief (s. 15. maaliskuuta 1978 Constantine, Algeria) on algerialainen kestävyys- ja keskimatkojen juoksija.
Saïdi-Sief ylsi suurimpaan saavutukseensa Sydneyn olympialaisissa 2000, kun hän juoksi 5 000 metrin juoksussa toiseksi. Seuraavana vuonna Edmontonin MM-kilpailuissa hän oli jälleen 5 000 metrillä toinen, mutta kärähti kisan jälkeen doping-testissä nandrolonin käytöstä ja menetti mitalinsa. Hän sai tapauksesta kahden vuoden kilpailukiellon.
Kilpailukieltonsa jälkeen hän on palannut radalle ja sijoittui Ateenan olympialaisissa 2004 5 000 metrillä kymmenenneksi ja Helsingin MM-kisoissa 2005 viidenneksi. Pekingin olympialaisissa 2008 Saïdi-Sief jäi 5 000 metrillä alkueriin.
Teddy Scholten
Scholten kuoli 83-vuotiaana lyhyen sairauden jälkeen.
Bardolino (viini)
thumb|270px|Bardolino-viinien tuotantoalue sijaitsee Gardajärven kaakkoispuolella. Bardolino-viinit ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä.
Bardolino-viiniluokat
Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit.
Laatuluokan Bardolino DOC -viinit ovat punaviinejä (Rosso tai Novello), roseeviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014).
Bardolino Superiore DOCG on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014).
Michael Kaeshammer
thumb|right|Michael Kaeshammer
Michael Kaeshammer (s. 7. tammikuuta 1977 Offenburg ) on saksalaissyntyinen pianisti. Hän opiskeli Saksassa seitsemän vuotta klassista pianonsoittoa. 13-vuotiaana hän löysi boogie woogien, jota hän alkoi soittaa klubeilla, konserteissa ja festivaaleilla eri puolilla maata. Hän muutti perheineen Kanadan länsirannikolle, jossa hän sai huomiota blues- ja jazzfestivaaleilla kesällä 1996. Kaeshammerin kolme ensimmäistä levytystä olivat Blue Keys (1966), Tell You How I Feel (1998) ja No Strings Attached (2000).
Kaeshammer on saanut useita Juno-palkintoehdokkuuksia.
Yhteiskuntaluokka
Yhteiskuntaluokka tai sosioekonominen ryhmä tarkoittaa yhteiskunnassa esiintyviä ryhmiä, joihin kuuluvat ihmiset jakavat keskenään saman kaltaisen sosioekonomisen aseman. Samaan luokkaan kuuluvilla yksilöillä on siis esimerkiksi toisiaan muistuttava taloudellinen tilanne, koulutustausta, ammattiasema tai mahdollisuus vaikuttaa yhteiskunnan toimintaan ja päätöksentekoon.
Vaikka sosiologisessa tutkimuksessa viitataan hyvin usein yhteiskuntaluokan käsitteeseen, ei käsitteelle silti ole olemassa yleisesti hyväksyttyä ja yksiselitteistä määritelmää. Myöskään yksimielisyyttä siitä, millaisiin yhteiskuntaluokkiin nyky-yhteiskunnat jakautuvat ei ole. Yleisimmin käytetty malli lienee kolmiportainen luokkamalli, jossa yhteiskunnan jäsenet jaetaan varakkaaseen yläluokkaan, asiantuntija- ja esimiesammateissa toimivaan keskiluokkaan, sekä suorittavissa ja matalapalkkaisissa ammateissa työskentelevään työväenluokkaan. Rajanveto eri luokkien välillä ei kuitenkaan ole yksiselitteistä.
Taloudellisen tilanteen ohella myös muu elämäntilanne vaikuttaa ihmisen yhteiskunnalliseen asemaan. Eri yhteiskuntaluokkiin kuuluvien ihmisten välillä onkin eroja kulutustottumuksissa, tavoissa, harrastuksissa sekä mieltymyksissä, ja osaltaan nämä kulttuuriset ja sosiaaliset erot myös ylläpitävät luokkien välisiä raja-aitoja.
Ihmisen yhteiskuntaluokka voi vaihtua, kun hänen elämäntilanteensa, tulotasonsa tai koulutusasteensa muuttuvat. Tämä on kuitenkin melko harvinaista, sillä yhteiskuntaluokka periytyy vahvasti. Yhteiskuntaluokan mukanaan tuoman statuksen periytyvyydessä suvussa korrelaatio on 85 prosenttia. Matalan ja korkean yhteiskuntaluokan molempien päätymisessä keskiarvotasolle siis kestäisi 20 sukupolvea eli noin 600 vuotta. Niissä suvuissa jotka kuuluivat eliittiin 1800-luvulla, yhteiskuntaluokan periytyvyys on ollut 70-75 prosenttia.
Yhteiskuntaluokkia ovat tutkineet paitsi useat sosiologisesti suuntautuneet yhteiskuntateoreetikot, myös empiirisesti aihetta lähestyvät sosiologit. Luokkayhteiskuntaa tarkastelevista teoreetikoista vaikutusvaltaisia ovat olleet esimerkiksi Karl Marx, joka selitti yhteiskunnan kehitystä omistavan luokan ja työtä tekevän luokan välisen konfliktin kautta, Max Weber, joka laajensi luokan käsitteen koskemaan myös muuta yhteiskunnallista statusta kuin taloudellista pääomaa sekä Pierre Bourdieu, joka tarkasteli yhteiskuntaluokkia mm. luokkien eriytyneiden kulutustottumusten ja habituksen käsitteen kautta. Nykyaikaisessa empiirisessä luokkatutkimuksessa taas käytetään hyvin yleisesti niin kutsuttua EGP-luokkamallia, jossa väestö jaetaan ammattiaseman mukaan seitsemään eri luokkaan.
Historia
Vaikka yhteiskunnat ovat kautta historian jakautuneet vaikutusvalttan, varallisuuden ja arvostuksen suhteen toisistaan eroaviin hierarkisiin ryhmiin, on itse yhteiskuntaluokan käsite silti ilmiönä verrattain tuore. Yhteiskuntaluokista on alettu puhua vasta noin 1800-luvulta alkaen. Tätä ennen yhteiskunnan jäsenten on ajateltu ennemmin edustavan esimerkiksi säätyä tai kastia kuin yhteiskuntaluokkaa.
Vaikka myös esimodernien yhteiskuntien hierarkisista järjestelmistä voidaan puhua luokkarakenteena, on modernilla yhteiskuntaluokalla ja esimoderneilla säädyillä muutamia keskeisiä eroja. Säädyt olivat usein pelkkää sosioekonomista ryhmää kattavampia ja sitovampia statusluokkia. Ne määrittyivät vahvasti yksilön perhesiteiden kautta ja säädyt samalla myös määrittivät laajasti jäsentensä asemaa omassa kulttuurissaan ja heidän nauttimaansa arvostusta. Yhteiskuntaluokka taas viittaa ensisijaisesti yksilön asemaan osana vallitsevaa talousjärjestelmää.
Keskustelu yhteiskuntaluokasta sanan nykymerkityksessä alkoi kehittyä teollisen vallankumouksen yhteydessä. 1700-luvun ja 1800-luvun vaihteessa Englannissa ja Ranskassa alkoi esiintyä yhteiskuntafilosofista debattia siitä, miten yksilöiden luonteeltaan ei-poliittiset ominaisuudet vaikuttavat koko yhteiskunnan poliittiseen järjestelmään. Tarkastelun kohteena oli esimerkiksi yksilön taloudellisen aseman tai perhesiteiden yhteiskunnallinen merkitys. Keskeinen kyseisen aikakauden ajattelija oli Henri de Saint-Simon, jonka mukaan yhteiskunnan taloudellinen tuotantojärjestelmä määritti viime kädessä myös yhteiskunnan poliittisia oloja.
Samaan aikaan teollistumisen myötä kaupunkeihin muodostui uudenlainen urbaani työväenluokka eli proletariaatti. Proletariaatti ei omistanut merkittävää yksityistä varallisuutta, joten sen täytyi ansaita elantonsa tekemällä palkkatyötä työnantajille. de Saint-Simonin jalanjäljissä yhteiskuntafilosofit ja sosiologit alkoivat keskustelemaan proletariaatin mahdollisuudesta toimia poliittisesti merkittävänä, yhteiskunnallista kehitystä muokkaavana voimana. Tämän keskustelun eräänlaisena kulminaatiopisteenä voidaan pitää Karl Marxia ja hänen teoriaansa yhteiskuntaluokista.
Marx selitti yhteiskunnan kehitystä luokkataistelun käsitteen kautta. Kautta historian erilaiset talousjärjestelmät olivat sisältäneet sekä omistavan luokan, että työtä tekevän riistetyn luokan. Näiden välinen valtakamppailu ja toisaalta aiempien tuotantojärjestelmien vanheneminen teknologian kehittyessä johti Marxin teorian mukaan historian kehittymiseen. Marxin mukaan hänen elinaikansa kapitalistinen yhteiskunta muodostui teollisia tuotantovälineitä hallinnoivasta porvarisluokasta, sekä tuotannolle työvoimansa tarjoavasta proletariaatista.
Teollisuusyhteiskunnan varhaisin luokkajako syntyikin suuren mutta vähävaraisen työväenluokan ja varakkaan, porvarillisen yläluokan välille. Keskiluokalla taas viitattiin aluksi porvaristoon, sillä esiteollisessa feodaaliyhteiskunnassa porvaristo oli ollut aateliston alapuolella yhteiskunnallisessa hierarkiassa. Kun varakkain porvaristo muodosti yhteiskunnan uuden tosiasiallisen yläluokan, alettiin keskiluokalla viittaamaan porvariston alimpaan strataan, eli niin kutsuttuun pikkuporvaristoon.
Maailmansotia edeltäneenä aikana luokkajako pääomia omistaviin porvareihin sekä vähävaraisiin työntekijöihin oli jokseenkin toimiva kuvaus teollistuneiden yhteiskuntien luokkarakenteesta. Tosin urbaanien palveluammattien lisääntyminen muutti työväenluokan rakennetta siten, että kaupunkeihin muodostui palveluammateissa toimivista henkilöistä koostunut työväenluokan osa jo ennen ensimmäistä maailmansotaa.
Toisen maailmansodan jälkeinen kehittyneiden maiden nopea vaurastuminen johti myös yhteiskuntien aiempaa laajempaan keskiluokkaistumiseen. Keskiluokkaisuus alettiin liittämään sellaiseen yksilön tilaan, jossa henkilö kokee olevansa taloudellisesti turvatussa asemassa ja pyrkii myös edelleen vaurastumaan omalla työllään, harjoittaa itsekontrollia taloudellisten valintojensa suhteen ja pyrkii elämässään toteuttamaan yksilöllisiä valintojaan. Kun keskiluokkaa ei nähty vain tuotantovälineiden omistuksena, avautui mahdollisuus uudenlaisen palkkatyötä tekevän keskiluokan synnylle. Lisäksi yhteiskuntien keskiluokkaistumista edesauttoivat paitsi kehittyneiden yhteiskuntien kokonaisvarallisuuden nopea kehitys, mutta ainakin Suomessa myös ammattiyhdistysliike ja hyvinvointivaltiopolitiikka, jotka mahdollistivat palkansaajien elintason kohoamisen ja siten myös taloudellisesti turvatun tilan saavuttamisen yhä useamman kohdalla.
Yhteiskuntaluokat ovat edelleen liikkeessä. Suorittavat teollisuusammatit ovat vähentyneet jälkiteollisissa yhteiskunnissa, mikä toisaalta on muokannut työväenluokan yleiskuvaa palveluammattivaltaisemmaksi, ja toisaalta on luonut taloudellista turvattomuutta perinteisissä teollisuusammateissa työskentelevien keskuuteen. Yhteiskunnan taloudellisesta elämästä syrjään jääneiden joukosta on myös alettu käyttää nimitystä alaluokka. Toisaalta taloutta ja työelämää kohdanneet epävarmuustekijät 2000-luvulla ovat saaneet myös keskiluokan kokemaan asemansa aiempaa turvattomammaksi. Tämä on osaltaan näkynyt esimerkiksi oikeistopopulististen liikkeiden nousuna.
Suomessa
Suomen luokkarakenteen muutosta on tutkittu 1800-luvun lopusta nykypäivään. Myös Suomi oli esimodernina aikana maatalousvaltainen sääty-yhteiskunta, jossa varallisuuden jakautuminen oli voimakasta. 1800-luvulla noin 70 % väestöstä kuului säätyjen ulkopuoliseen rahvaaseen. Maatalous taas työllisti jopa 80 % väestöstä.
Itsenäisyyden ajan varhaisin merkittävä murros luokkarakenteessa tapahtui 1920-luvulla. Tuolloin luokkarakennetta mullisti torpparilaki, joka salli aiemmin vuokramaata viljelleiden torpparien lunastaa viljelemänsä maan omaan omistukseensa. Torpparilain myötä itsenäinen peltoviljely yleistyi. Teollistuneille yhteiskunnille ominainen palkkatyön yleistyminen ja maanviljelysammattien väheneminen ajoittui Suomessa kuitenkin vasta toisen maailmansodan jälkeiseen aikaan.
Seuraava suuri murros luokkarakenteessa oli siirtyminen maatalousyhteiskunnasta kohti teollisuus- ja palveluammateissa tehtävää palkkatyötä. Merkittävin siirtymä maatalousammateista urbaaneihin työväenluokkaisiin ammatteihin ajoittui Suomessa 1940-luvun lopusta 1970-luvulle. Edelleen palkkatyön muuttuessa yhä enemmän luonteeltaan asiantuntijatyöksi alkoi yhteiskunnan luokkarakenteen kolmas merkittävä muutosaalto, jota leimaa keskiluokkaisten asiantuntija- ja esimiesammattien yleistyminen sekä suorittavan työn väheneminen. Tämä murros alkoi 1970-luvulla ja jatkuu yhä nykyaikana, ja nykyään Suomea voidaan kutsua luokkarakenteeltaan keskiluokkaiseksi yhteiskunnaksi.
Viimeisimpinä vuosikymmeninä luokkarakenteessa on tapahtunut ainakin neljä erilaista kehityskulkua. Ensinnä yhteiskunta on keskiluokkaistunut, eli asiantuntija- ja esimiestyön määrä on ollut jatkuvasti kasvussa. Toisaalta työväenluokka kutistuu. Esimerkiksi 1980-luvulla työväenluokkaan kuului ammattiaseman kautta määriteltynä noin puolet ammatissa toimivasta väestöstä, kun taas vuonna 2015 vastaava osuus oli noin kolmasosa. Kolmanneksi yrittäjien osuus on vähentynyt etenkin itsenäisten maatalousyrittäjien määrän vähentymisen myötä. Neljänneksi luokkien sukupuolirakenne on muutoksessa. Naisten osuus ammattiaseman kautta määritellyssä keskiluokassa on kasvussa ja vastaavasti naisten suhteellinen osuus työväenluokassa on vähentynyt.
Toisaalta nykyaikana myös prekariaatin, eli epätyypillisissä ja lyhytkestoisissa työsuhteissa olevien osuus on kasvanut. Lisäksi tuloerot ovat kasvaneet, jolloin keskituloisten osuus tulonsaajista pienentynyt 2000-luvulla. Uusi trendi on myös se, että ammattiaseman ja tulojen kautta määrittyvän luokan ohella muut sosiaaliset jaottelut ovat mahdollisesti kasvattaneet merkitystään. Monikulttuuristuvassa ympäristössä yhteiskunnallisia jakoja selittääkin luokan ohella myös esimerkiksi sukupuoli, etninen tausta tai uskonnollinen vakaumus.
Teoreettisia pohdintoja
Marxilaisuudessa on oleellista, mikä on luokkaan kuuluvan henkilön suhde tuotantovälineisiin: onko henkilö omistaja, työntekijä vai kokonaan tuotannon ulkopuolella. Opissa pidetään merkityksellisenä, onko yhteiskuntaluokilla sovittamattomia luokkaristiriitoja. Marxilaisen teorian mukaan tietoisuus sovittamattomista luokkaristiriidoista johtaa vallitsevia taloudellisia ja poliittisia olosuhteita vastaan suunnattuun kapinaan. Näin ollen orjanomistusyhteiskunnassa kyse oli siitä, että työväestö laskettiin hallitsijoiden omaisuudeksi. Maatalouteen perustuvassa feodalismissa oli keskeisenä maanomistusolot ja kapitalismissa niin ikään suhde omistukseen. Marxilaiset laskevat työntekijän tuottavan lisäarvon, joka tulee kapitalistille, sovittamattomaksi luokkaristiriidaksi. Marxilaiset tarkoittava kommunismilla luokatonta yhteiskuntaa, jossa ei tunneta tuotantovälineiden yksityisomistusta eikä siksi objektiivisesti toisilleen vastakkaisia luokkia.
Stanislaw Ossowski piti perusongelmana valintaa kahden vaihtoehdon välillä:
Tutkimuksen mukaan onnellisuutta ei aja absoluuttinen tulotaso, vaan suhteessa muihin ihmisiin (kuten samanikäisiin ryhmiin ja naapureihin) oleva status. Ihmisen muita korkeampi asema siis vaikuttaa onnellisuuteen enemmän kuin tulotaso.